Copiii de la Parohia "Sfântul Voievod Ștefan cel Mare" din Viena au sărbătorit anticipat duminică Ziua internațională a mamei.
Intitulată "O, mamă dulce", manifestarea a început cu un recital de poezii, în timpul căruia au fost afișate creațiile literare ale copiilor dedicate mamelor.
Temele lucrărilor au răspuns la întrebările: "Ce îmi place cel mai mult la mama mea?", "Cel mai mult îmi place când eu și mama?" și "O iubesc pe mama pentru că?".
În partea a doua a spectacolului, copiii Corului "Heruvimii", dirijat de prof. Theodore Coresi, au interpretat cântece dedicate Zilei internaționale a mamei.
"Talentații copii ne-au încântat atât cu melodii de neuitat, pe care mamele și le-au amintit din vremea copilăriei lor, dar și cu cântece din repertoriul internațional", au transmis pr. paroh Emanuel Nuțu.
La final, copiii au dăruit mamelor trandafiri și au luat parte la masa festivă pregătită de comunitatea parohială, împreună cu toți ceilalți participanți.
Biserica "Pogorârea Sf. Duh și "Sf. Ștefan cel Mare" din Viena, situată pe strada Bruno-Marek-Allee 7b, este a treia biserică edificată de credincioșii ortodocși români în capitala Austriei. Celelalte două sunt bisericile "La Sfânta Înviere" și "Sf. Apostol Andrei", respectiv "Sf. Antonie cel Mare" şi "Sf. Ier. Andrei Şaguna".
Foto credit: Parohia "Sfântul Ștefan cel Mare" din Viena